ສານອຸທອນກຳປູເຈຍຮັກສາການຕັດສິນລົງໂທດຂອງສານຊັ້ນຕົ້ນສຳລັບອະດີດປະທານພັກຝ່າຍຄ້ານ Samrainsy
(VOVWORLD) - ຕອນຄຳ່ວັນທີ 11 ສິງຫາ, ສານອຸທອນ ກຳປູເຈຍ ໄດ້ຕົກລົງຮັກສາການຕັດສິນລົງໂທດຂອງສານຊັ້ນຕົ້ນໄວ້, ຕາມນັ້ນແລ້ວ, ທ່ານ Samrainsy, ອະດີດປະທານພັກຝ່າຍຄ້ານ CNRP
ຕອນຄຳ່ວັນທີ 11 ສິງຫາ, ສານອຸທອນ ກຳປູເຈຍ ໄດ້ຕົກລົງຮັກສາການຕັດສິນລົງໂທດຂອງສານຊັ້ນຕົ້ນໄວ້, ຕາມນັ້ນແລ້ວ, ທ່ານ Samrainsy, ອະດີດປະທານພັກຝ່າຍຄ້ານ CNRP ຖືກຕັດສິນລົງໂທດຈຳຄຸກໃນໄລຍະ 20 ເດືອນຍ້ອນໂທດໝິ່ນປະໝາດທ່ານນາຍົກລັດຖະມົນຕີ Hun Sen ຄຳກ່າວປະກາດໂທດຂອງຜູ້ພິພາກສາ Nhoung Thul ຊີ້ແຈ້ງວ່າ: “ການຕັດສິນຂອງນະຄອນ ພະນົມເປັນ ສຳລັບທ່ານ Samrainsy ແມ່ນຖືກຕ້ອງ, ສະນັ້ນສານອຸທອນຈຶ່ງຕົກລົງຮັກສາການຕັດສິນລົງໂທດຂອງສານຊັ້ນຕົ້ນໄວ້“. ກ່ອນໜ້ານັ້ນ, ເມື່ອເດືອນມີນາຜ່ານມາ, ສານຊັ້ນຕົ້ນພະນົມເປັນໄດ້ຕັດສິນລົງໂທດຈຳຄຸກທ່ານ Samrainsy 1 ປີ 8 ເດືອນ, ປັບໄໝເງິນ ແລະ ຕ້ອງຊົດເຊີຍຄ່າເສຍຫາຍດ້ານຈິດໃຈໃຫ້ທ່ານນາຍົກລັດຖະມົນຕີ Hun Sen ຍ້ອນກ່ຽວຂ້ອງເຖິງເລື່ອງກ່າວຫາທ່ານນາຍົກລັດຖະມົນຕີ ແລະ ລັດຖະບານລາຊະວົງ ກຳປູເຈຍ ໜູນຫຼັງເຫດຄາດຕະກຳທ່ານ Kem Ley ນັກໄຈ້ແຍກດ້ານການເມືອງທີ່ມີຊື່ສຽງຢູ່ ກຳປູເຈຍ. ຕາມປະມວນກົດໝາຍອາຍາຂອງ ກຳປູເຈຍ. ທ່ານ Samrainsy ຖືກຜູກໂທດວ່າໄດ້ໝິ່ນປະໝາດສາທາລະນະ ແລະ ກະຕຸກຊຸກຍູ້ກໍ່ຜົນສະທ້ອນຢ່າງຮ້າຍແຮງເຖິງຄວາມໝັ້ນຄົງໃນສັງຄົມ.